ڤێتنامی باشووری
ڤێتنامی باشوور، بە فەرمی کۆماری ڤێتنام (بە ڤێتنامی: Việt Nam Cộng hòa)، وڵاتێک بوو کە فەرمانڕەوایی ئەو بەشەی ڤێتنامی دەکرد کە دەکەوێتە باشووری ھێڵی ١٧ پلە لە نێوان ساڵانی ١٩٥٥ و ١٩٧٥. پایتەختی ئەم وڵاتە سایگۆن بوو.

لە سەردەمی جەنگی ڤێتنامدا ئەم وڵاتە لەگەڵ حکوومەتی ڤێتنامی باکوور و شەڕکەرانی ڤێتکۆنگ و خمیر سوور بەژداری کردووە و ئەمریکاش بۆ پشتیووانی لە ڤێتنامی باشوور ھاتە ناو ئەم شەڕەوە. ڤێتنام تا جەنگی جیھانیی دووەم داگیرگەیەکی فەڕەنسی بوو. دوای شەڕەکە، ھێزە کۆمۆنیستەکان بە سەرۆکایەتی ھووشی مین حکوومەتێکیان لە باکووری ڤێتنام دامەزراند و ھانۆی پایتەختەکەی بوو. لە لایەکی ترەوە سیاسەتوانە ناکۆمۆنیستەکان لە ساڵی ١٩٤٩ بە سەرکردایەتی ئیمپراتۆر باو دای لە سایگۆن حکوومەتێکیان دامەزراند. لە ساڵی ١٩٥٥ باو دای لەلایەن سەرۆک وەزیرانی ڤێتنامەوە لە پۆستەکەی لابرا و وڵاتەکە بوو بە کۆمار. شەڕی ڤێتنام لە ساڵی ١٩٥٩ لە دوای ڕاپەڕینی شەڕکەرانی ڤێتکۆنگ دەستی پێکرد کە لەلایەن ڤێتنامی باکوورەوە پاڵپشتی دەکران و وردە وردە فراوانتر بوون. دواجار لە ٣٠ی نیسانی ١٩٧٥ سوپای ڤێتنامی باکوور سایگۆنی گرت و کۆتایی بە دەسەڵاتی ڤێتنامی باشوور ھێنا.

سەرچاوەکان 

ھەرێمە دابەشکراوەکان
وڵاتە پێشووەکانی ئاسیا
شەڕی ڤیێتنام
مێژووی ڤیێتنام
ویلایەتەکان و مەڵبەندەکان، دامەزرانی ١٩٥٥
ویلایەتەکان و مەڵبەندەکان، دامەزرانی ١٩٤٩